**Poziv na poslovnu SELL Croatia/MICE radionicu, Pariz,**

**30. listopada 2018.**

Poštovani,

S ostvarenim dosadašnjim rezultatima s francuskog tržišta kojima ste većina vas izravno doprinjeli, posljednjih godina smo vrlo zadovoljni jer pokazuju trend kontinuiranog porasta između 5 i 10 posto. U osam mjeseci ove godine ostvareno je 483 077 dolazaka te 1.842.731 noćenja francuskih gostiju što predstavlja porast od 6,89 % u dolascima te 5 % u noćenjima u odnosu na isto razdoblje prošle godine. Posebno veseli što nam Francuzi u sve većem broju dolaze upravo u razdobljima pred i posezone, ali i u regije u kojema dosad nisu bili prisutni u velikom broju poput Zagreba, Slavonije, Istre ili pak Kvarnera. Sve je to posljedica širenja produkcije postojećih turoperatora, ali  i otvaranja Hrvatske kao potpuno nove destinacije kod pojedinih francuskih organizatora putovanja. Svakako u prilog novim dolascima s ovog izuzetno potentnog tržišta ide i sve bolja zračna povezanost. Ove godine iz Francuske su, uz brojne charter letove iz gotovo svih većih francuskih gradova, uvedene tri nove redovne zračne linije: iz Nice za Split, Nantesa za Pulu te Pariza za Dubrovnik.

Radi velikog interesa i francuskih i hrvatskih partnera nakon specijalizirane MICE radionice koju smo prvi put organizirali u studenom 2016. predstavništvo HTZ Francuska ponovno organizira radionicu za ovaj segment. U suradnji s leaderom na tržištu - francuskim partnerom PARTENCE ([www.partance.fr](http://www.partance.fr/)), organiziramo MICE radionicu kao nastavak organiziranog uvođenja destinacije na francusko MICE tržište. Treba spomenuti kako se Hrvatska prema ocijenama brojnih specijaliziranih francuskih medija trenutačno nalazi u samom vrhu najpopularnijih destinacija u ovom segmentu.

Stoga Vas pozivamo da na vrijeme osigurate svoje sudjelovanje na MICE radionici koja će se održati

**30. listopada 2018. s početkom u 18,00**

Prijavu za poslovnu radionicu možete napraviti na linku u nastavku <https://www.htz.hr/hr-HR/poslovna-dogadanja/sell-croatia>, dok više informacija o uplati kotizacije možete pronaći u nastavku. Svaki MICE sudionik (hotelijer, DMC, regija...) koji na vrijeme izvrši upis, imat će na raspolaganju visoki stolac i cocktail stol (s unificiranom oznakom subjekta) kako bi zainteresiranim francuskim subjektima predstavio svoju MICE ponudu. PARTENCE će prije dolaska francuskih uzvanika, hrvatskim sudionicima prezentirati profil uzvanika i trendove na francuskom MICE tržištu. Idućeg dana Partance će Predstavništvu dostaviti ažuriranu listu kontakata svih MICE uzvanika, koju ćemo odmah proslijediti svim hrvatskim sudionicima ovogodišnje MICE radionice.

Upis na radinicu možemo smatrati valjanim nakon izvršene uplate prema podatcima u nastavku.

Dodatne informacije vezane za uplatu možete dobiti putem sljedecih kontakata:

0033(0)1 45 00 99 57

ili putem sljedećih e-mailova:

[workshop@htz.hr](mailto:workshop@htz.hr); [info@croatie-tourisme.fr](mailto:info@croatie-tourisme.fr)

**UPISI I DETALJI O UPLATAMA za MICE poslovnu radionicu:**

**Partance**[**Conseil**](http://www.partance.fr/)

148 Boulevard Malesherbes

75017 Paris

IBAN FR76 1751 5900 0008 0031 1604 992

Dodatne informacije: [nathalie@partance.fr](mailto:nathalie@partance.fr)

**ROK PRIJAVE :**

Prijave traju do popunjenja maksimalnog broja sudionika odnosno 22.

**MJESTO ODRŽAVANJA :**

9, AVENUE HOCH (prvi kat) 75008 PARIS

**DATUM ODRŽAVANJA:**

30. listopada 2018. (od 18,00 do 21,30). Hrvatski sudionici pozivaju se na dolazak u 17,00h radi zauzimanja mjesta, prezentacije o MICE trendovima na tržištu te predstavljanja francuskih sudionika koji su potvrdili dolazak na radionicu.

**DODATNE INFORMACIJE O PARTNERU:** PARTANCE je specijalizirana agencija za MICE segment na europskim frankofonim tržištima i više od 20 godina *leader* u ovom segmentu. S obzirom na bogato iskustvo i liderstvo na tržištu PARTANCE jamči dolazak najmanje 50 francuskih *desicion makera* iz ovog segmenta.Napominjemo kako smo za sve sudionike i ove godine omogućili sudjelovanje u MICE radionici po cijeni višestruko nižoj od tržišne odnosno **500 € po subjektu** (moguće bankovne troškove transakcije snosi uplatitelj).

**HRANA I PIĊE:**

Tijekom trajanja obje radionice konobari će osiguravati popularne francuske zalogajčiće u izvedbi francuskog chefa te izbor bezalkoholnih pića i pjenušca.

**Hrvatska turistička zajednica ovim putem zadržava pravo otkaza poslovne radionice u slučaju nedostatnog interesa sudionika ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice.

Pozivamo hrvatske turističke udruge i zajednice da ovoj poziv proslijede svim zainteresiranim subjektima sa svojih područja odnosno svim svojim članicama.

Hvala najljepša i srdačno pozdravljam,

Danijela Mihalić-Đurica

Direktorica

Predstavništvo HTZ Pariz